‘Polisiemanne’ beroof juwelierswinkel in KaapstadArgieffoto ŉ Juwelierswinkel is Dinsdag in Groenpunt, Kaapstad, beroof deur rowers wat hulle as polisiebeamptes voorgedoen het. Lt.kol. André Traut, ŉ woordvoerder van die polisie, het gesê vyf mans was in polisieuniforms geklee toe hulle omstreeks 11:00 die winkel in Ebenezerweg betree het. Die mans het juwele, selfone en ŉ onbekende hoeveelheid kontant gesteel voordat hulle in ŉ wit Nissan Tiida gevlug het. Geen beserings is aangemeld nie en niemand is nog in verband met die voorval in hegtenis geneem nie. – SAPA